CELEX: 32007L0061
Language: hu
Date: 2007-09-26 00:00:00
Title: A Tanács 2007/61/EK irányelve ( 2007. szeptember 26. ) az egyes emberi fogyasztásra szánt, részben vagy teljesen dehidratált tartós tejekről szóló 2001/114/EK irányelv módosításáról

4.10.2007   
            
            
               HU
            
            
               Az Európai Unió Hivatalos Lapja
            
            
               L 258/27
            
         
      A TANÁCS 2007/61/EK IRÁNYELVE
   
   (2007. szeptember 26.)
   az egyes emberi fogyasztásra szánt, részben vagy teljesen dehidratált tartós tejekről szóló 2001/114/EK irányelv módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 37. cikkére,
   tekintettel a Bizottság javaslatára,
   tekintettel az Európai Parlament véleményére (1),
   mivel:
   
               (1)
            
            
               A tej és tejtermékek nemzetközi kereskedelmének harmonizációja iránt mutatkozó egyre nagyobb igény miatt rendelkezni kell annak lehetőségéről, hogy egyes részben vagy teljesen dehidratált tartós tejek fehérjetartalmát zsírmentes szárazanyag-tartalomban kifejezve 34 tömegszázalék minimális tartalomra szabványosítsák.
            
         
               (2)
            
            
               A szabványosítás lehetővé tétele mellett meg kell határozni a nyersanyagokat, valamint a fehérjetartalom beállításához használt nyersanyagok összetételét.
            
         
               (3)
            
            
               A vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló, 2006. december 20-i 1925/2006/EK európai parlamenti és tanácsi rendelet (2) célja ezen anyagok élelmiszerekhez való hozzáadásának szabályozása, valamint az élelmiszerekhez hozzáadható vitaminok és ásványi anyagok listájának összeállítása. A 2001/114/EK tanácsi irányelvet (3) ezért módosítani kell a vitaminok és ásványi anyagok 1925/2006/EK rendeletben előírtak szerinti hozzáadásának lehetővé tétele érdekében.
            
         
               (4)
            
            
               A 2001/114/EK irányelvet ennek megfelelően módosítani kell,
            
         ELFOGADTA EZT AZ IRÁNYELVET:
   1. cikk
   A 2001/114/EK irányelv a következőképpen módosul:
   
               1.
            
            
               A 2. cikket el kell hagyni.
            
         
               2.
            
            
               Az I. melléklet ezen irányelv mellékletének megfelelően módosul.
            
         2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2008. augusztus 31-ig megfeleljenek. A tagállamok haladéktalanul megküldik a Bizottságnak e törvényi, rendeleti és közigazgatási rendelkezések szövegét, valamint egy táblázatot az említett rendelkezések és ezen irányelv közötti megfelelésről.
   Amikor a tagállamok elfogadják ezeket rendelkezéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő harmadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2007. szeptember 26-án.
      
         
            a Tanács részéről
         
         
            az elnök
         
         J. SILVA
         
      
   
   
      (1)  2007. szeptember 5-i vélemény (a Hivatalos Lapban még nem tették közzé).
   
      (2)  HL L 404., 2006.12.30., 26. o.
   
      (3)  HL L 15., 2002.1.17., 19. o. A 2003-as csatlakozási okmánnyal módosított irányelv.
   
      MELLÉKLET
      A 2001/114/EK irányelv I. melléklete a következőképpen módosul:
      
                  1.
               
               
                  Az 1. pontban („Részben dehidratált tej”) az első albekezdés helyébe a következő szöveg lép:
                  „Cukrozott vagy cukrozatlan, tejből, teljesen vagy részben fölözött tejből vagy ezen termékek keverékéből részleges vízelvonással előállított folyékony termék, amely készülhet tejszín, teljesen dehidratált tej vagy mindkettő hozzáadásával; a teljesen dehidratált tej hozzáadása a késztermékben nem haladhatja meg a tejszárazanyag-tartalom 25 %-át.”
               
            
                  2.
               
               
                  A 2. pontban („Teljesen dehidratált tej”) az első albekezdés helyébe a következő szöveg lép:
                  „A késztermékben legfeljebb 5 tömegszázalék víztartalmú, tejből, teljesen vagy részben fölözött tejből, tejszínből vagy e termékek keverékéből vízelvonással előállított szilárd termék.”
               
            
                  3.
               
               
                  A 3. pont („Kezelések”) a következőképpen módosul:
                  
                              a)
                           
                           
                              A b) alpontban a bevezető szöveg helyébe a következő szöveg lép:
                              „Az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (1) sérelme nélkül, az (1) és (2) bekezdésben említett termékek tartósítása a következő módokon történik:
                           
                        
                              b)
                           
                           
                              A szöveg a következő ponttal egészül ki:
                              
                                          „c)
                                       
                                       
                                          Az e melléklet 1. és 2. pontjában szereplő összetételi követelmények sérelme nélkül a tej fehérjetartalma tejalkotórészek hozzáadásával és/vagy kivonásával 34 tömegszázalékos (zsírmentes szárazanyag-tartalomban kifejezett) minimális tartalomra állítható be oly módon, hogy ne változzon a tejsavófehérje–kazein arány.”
                                       
                                    
                        
            
                  4.
               
               
                  A 4. pont („Engedélyezett adalékanyagok”) helyébe a következő szöveg lép:
                  „4.   Engedélyezett adalékanyagok és nyersanyagok
                  
                              a)
                           
                           
                              Vitaminok és ásványi anyagok a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló, 2006. december 20-i 1925/2006/EK rendelettel összhangban (2).
                           
                        
                              b)
                           
                           
                              A 3. pont c) alpontjában említett fehérjetartalom-beállítás céljára az alábbi engedélyezett nyersanyagok használhatók:
                              
                                          i.
                                       
                                       
                                          retentátum (tejkoncentrátum)
                                          A retentátum a tej, a részben fölözött vagy fölözött tej ultraszűrésével a tejfehérje koncentrálásával nyert termék;
                                       
                                    
                                          ii.
                                       
                                       
                                          tejpermeátum
                                          A permeátum a tejfehérje és a tejzsír ultraszűréssel való eltávolításával tejből, részben fölözött vagy fölözött tejből nyert termék; valamint
                                       
                                    
                                          iii.
                                       
                                       
                                          tejcukor
                                          A tejcukor a tej természetes alkotórésze, amelyet rendszerint savóból állítanak elő, amelynek a szárazanyagra vonatkoztatott vízmentes tejcukortartalma nem kevesebb, mint 99,0 % m/m. Ez lehet vízmentes vagy tartalmazhat egy molekula kristályvizet, illetve lehet a két forma keveréke.
                                       
                                    
                        
            
         (1)  HL L 139., 2004.4.30., 55. o. Helyesbítés: HL L 226., 2004.6.25., 22. o.”
      
         (2)  HL L 404., 2006.12.30., 26. o.”